SZAKKÉPZÉSI PROJKETTERV

Ágazat: Szépészet

Szépészet ágazati alapoktatás

Készítette: Farkas Magdolna

**Szakképzési mintaprojektterv**

Digitális Témahét

* 1. **Alapadatok**

|  |
| --- |
| Készítette: Farkas Magdolna |
| A projekt címe: Segíts, ha baj van! – Elsősegélynyújtás a szépségszalonokban |
| Összefoglalás  A projektben a tanulók az elsősegélynyújtással kapcsolatos ismereteiket bővítik. Azonosítják a szépségszalonban jellemző veszélyforrásokat, ezáltal megelőzhetik a baleseteket. Munkahelyi baleset esetén a biológiai ismereteik alapján képesek lesznek elsősegélyt nyújtani. Csoportonként egy-egy elsősegélynyújtási szituációt vizsgálnak meg minden aspektusból. Megismerik a biológiai hátteret, utánajárnak a munkavédelmi teendőknek. A projekt során a csoportok közösen elkészített digitális tartalmak felhasználásával, (pl. képregény) digitális „Elsősegély kalauzt” hoznak létre a szépségszalonokra vonatkozóan. Zárásként a csoportok iskolai bemutatót tartanak a projektben részt nem vevő osztályok számára a különböző elsősegélynyújtási szituációkról. |
| Ágazat, témakör: Szépészet |
| Tantárgyak köre: Munka- és környezetvédelem, Szépészeti informatika, Biológia |
| Évfolyamok: 9. és 1/13. |
| Időtartam: 22 foglalkozás |

* 1. **A projekt a KKK, alábbi tanulási eredményeihez kapcsolódik**

**kkk megnevezése: Kéz- és lábápoló technikus, fodrász, kozmetikus technikus**

**Ágazati alapoktatás megnevezése: SZÉPÉSZET**

|  |  |  |  |
| --- | --- | --- | --- |
| **Készségek, képességek** | **Ismeretek** | **Elvárt viselkedésmódok, attitűdök** | **Önállóság és felelősség mértéke** |
| Alkalmazza a munka-, tűz-, és balesetvédelmi, illetve elsősegélynyújtási szabályokat a szépészeti szolgáltatás során | Ismeri a szépészeti szolgáltatás munka-, tűz-, és balesetvédelmi, illetve elsősegélynyújtási szabályait. |  | Betartja munka-, tűz-, és balesetvédelmi, illetve elsősegélynyújtási szabályokat. |

* 1. **A projekt az alábbi PTT-ben jelölt tanulási területhez és tantárgyhoz kapcsolódik**

|  |  |  |  |  |
| --- | --- | --- | --- | --- |
| **Tanulási terület** | **Tantárgy** | **Témakör** | **Óraszám** | **Évfolyam (9., 10., 13. évfolyam)** |
| Szépészeti ágazati alapozó 1. | Munka- és környezetvédelem | Elsősegélynyújtás | 14 | 9 és 1/13 |
| Szépészeti ágazati alapozó 1. | Szépészeti informatika | Prezentációkészítés | 4 | 9 és 1/13 |
| Szépészeti ágazati alapozó 1. | Szépészeti informatika | IKT eszközök a szépészetben | 2 | 9 és 1/13 |
| Szépészeti ágazati alapozó 1. | Szépészeti kommunikáció és szolgálta-  tásetika | A kommunikáció gyakorlata a szépségszalonban | 2 | 9 és 1/13 |

* 1. **A projekt az alábbi közismereti kerettantervi tantárgyhoz kapcsolódik**

|  |  |  |  |
| --- | --- | --- | --- |
| **Tantárgy** | **Témakör** | **Óraszám** | **Évfolyam**  **(9., 10. évfolyam)** |
| Biológia | Az ember szervezete és egészsége | 8 | 9-10. |
| Fizika | Az egészséges életmód fizikai vonatkozásai | 2 | 9-10. |

* 1. **A projekt pedagógiai alapjai**

|  |
| --- |
| Tartalmi követelmények:  A szépészeti szakmák alapjaihoz szükséges ismeretek elsajátítása, a biztonságos, balesetmentes munkavégzéshez.  Nat 2020  **II.3.6.3 Biológia**  9-10. Évfolyamon: Az ember szervezete és egészsége  Emberi test kültakarója, váz- és izomrendszere  Táplálkozás- légzés-, keringés-, szervrendszere  Baleset, rosszullét  Elsősegélynyújtás  Alapszintű újraélesztés  **II.3.6.4. Fizika**  9-10. Évfolyamon: Az egészséges életmód fizikai vonatkozásai  Elektromos áram élettani hatásai, emberi test áramvezetési tulajdonságai, idegi áramvezetés  **Digitális kultúra**  Problémamegoldó gondolkodás digitális eszközökkel, információfeldolgozás, digitális eszközhasználat, internetes tartalmak és szerzői jogok kapcsolata, felhasználása. |
| Tanulási célok/Tanulási eredmények  A projekt során cél, a közismereti tantárgyak biológiai ismereteinek és eddigi elsősegélynyújtási ismereteinek bővítése. A szépészeti szakmákra jellemző veszélyforrások és azok következtében kialakuló munkahelyi balesetek felimerése, megelőzése, illetve bekövetkezése utáni ellátási teendők, protokollok megismerése, begyakorlása.   1. **Képes a bekövetkezett munkahelyi balesetet, rosszullétet felismerni.**   (Tisztában van az alábbi fogalmak jelentésével, és felismeri azokat: baleset, munkabaleset, munkavállaló feladatai baleset esetén, halál.)   1. **Képes a sérült vagy beteg személy ellátására.**   (Felismeri, hogy a sérült személy eszméleténél van-e, vagy eszméletlen. Az ájulás tényét felismeri, légzésvizsgálatot tud végezni. A bőr, pulzus, csontok és ízületek megváltozott állapotát a betegvizsgálat során képes felismerni. Szükség esetén képes pulzus, vérnyomás megmérésére.)   1. **Képes a rendelkezésére álló eszközökkel (vagy eszköz nélkül) megkezdeni az elsősegélynyújtást.**   (Ismeri az elsősegélydoboz tartalmát és tudja szakszerűen használni a kötszert, fertőtlenítő szert, defibrillátort. Tudja szakszerűen alkalmazni a mellkaskompressziót, szívmasszázst, stabil oldalfektetést. Felismeri a vérzéstípusokat (hajszáleres-, vénás-, artériás vérzés). Képes a sérült személy lélegeztetésére, újraélesztésére. Ismeri a sebzések típusait, a vérzéscsillapítás módját, a különböző sebellátások módját. Törés, rándulás, ficam, fej sérülései esetén ellátást nyújt. Felismeri az agyrázkódás, gerincsérülés jeleit és megteszi a szükséges intézkedéseket. Felismeri az égési sérüléseket és annak fokozatait, ellátja azokat. Ismeri a túlérzékenységet (allergiát) valamint a mérgezést, asztmát és sokkot kiváltó legjellemzőbb anyagokat, a reakció tüneteit. Felismeri a gázmérgezés és áramütés jeleit, képes az ilyen sérült ellátására.   1. **Képes segítséget (szükség esetén mentőt) hívni.**   Ismeri a segélyhívó telefonszámot, valamint állampolgári kötelezettségét az elsősegélynyújtásban.   1. **Képes a sérülttel való kommunikáció kezdeményezésére**.   Sérülés/baleset esetén alkalmazza a kommunikációs szabályokat a beteggel való kapcsolat kialakításához és a baleset jelzéséhez.   1. **Alkalmazza a megismert kommunikációs szabályokat.**   Használja az elsősegélyhívás protokollját.   1. **Képes haladéktalanul tájékoztatni a felelős vezetőt a helyzetről.**   Felismeri a veszélyhelyzetet, ismeri annak munkajogi vonatkozásait, képes a felettes azonnali tájékoztatására.   1. **Képes a munkabaleseti jegyzőkönyv (formanyomtatvány) kitöltésére.**   Szakszerűen képes kitölteni a munkabaleseti jegyzőkönyvet és ismeri a jegyzőkönyvben szereplő fogalmakat: munkavállaló, TEÁOR szám, FEOR szám, foglalkozási jogviszony, munkaképtelenség, munkaképesség, munkaképes állapot, védőfelszerelés, védőburkolat. Ismeri a Munkavédelmi Hatóság tevékenységét, valamint munkabaleset esetén tudja milyen esetben van bejelentési kötelezettsége.   1. **Ismeri az általa használt anyagok, vegyszerek tulajdonságait.** 2. **Képes segítséget kérni és nyújtani a vegyszerek nem rendeltetésszerű használatából eredő sérülések esetén.**   Ismeri a klórgázmérgezés, (takarítószerek), ammóniamérgezés, oldószer mérgezés, acetonmérgezés, etil-acetát mérgezés, oxidálószer mérgezés - persók, hidrogén-peroxid, marószerek - hámoldósavak, alkálihidroxidok tüneteit és képes ellátni és segítséget kérni ilyen esetekben.   1. **Ismeri és képes használni az elsősegélynyújtó applikációkat.**   (pl**.** Elsősegély, mit kell tennem?; Elsősegély: Tanulás …)  DigKomp  1. Információ   * Böngészés, keresés, az információ szűrése * Információk értékelése * Információk tárolása és visszanyerése   3. Tartalom készítés   * 3.1 Tartalomfejlesztés * 3.2 Tartalmak integrálása és átdolgozása * 3.3 Szerzői jogok és licence szabályok   5. Problémamegoldás   * 5.1 Technikai problémák megoldása * 5.2 Igények megfogalmazása és a megfelelő technológia kiválasztása * 5.3 Innováció és a technológia kreatív használata |
| Szükséges készségek   |  |  | | --- | --- | | Bemeneti jártassági szintek | A projekt végére elvárt jártassági szint | | Az életkorának megfelelő hatékony önálló tanulás | Legyen birtokában az életkori sajátosságainak megfelelő hatékony önálló tanulás képességének. | | Az életkorának megfelelő önálló kritikai gondolkodás és problémamegoldás | Haladó szinten ismerje az elsősegélynyújtással összefüggő alapfogalmakat, protokollokat. Balesetek esetén haladó szinten információt, tájékoztatást ad és kér. | | Középszintű információs műveltség | A projekttel összefüggően legyen képes információt keresni, a megtalált információt szelektálni, kritikusan kezelni és feldolgozni. | | A digitális technológia eszközeinek alapszintű használata | Munkája során haladó szinten alkalmazza a digitális eszközöket (számítógép, mobiltelefon, nyomtató). Legyen képes a projekt során alkalmazásra kerülő online felületeket és szoftvereket közepes felhasználói szinten használni és alkalmazni. | | Közepes szintű ismeretek és jártasságok a mobil eszközök használatában | Tudjon mobilalkalmazásokat letölteni és használni (videofelvételek készítése és megosztása, feltöltése online tárhelyekre). | | Haladó szintű prezentációs szoftverhasználat | Legyen képes informatív prezentációkat készíteni és azokat hatékonyan előadni. | |

* 1. **A tananyag célrendszerét kifejtő kérdések**

|  |  |
| --- | --- |
| Alapkérdés | Hogyan segíthetünk másokon? |
| Projektszintű kérdések | * Milyen munkahelyi balesetek fordulhatnak elő a szépészeti szakmákban? * Hogyan előzhetőek meg a szépészeti szalonokban előforduló munkahelyi balesetek? * Mi az elsősegélynyújtó feladata a szépségszalonokban jellemző balesetek esetén? |
| Tartalmi kérdések | * Melyek a szépségszalonokban előforduló leggyakoribb balesetforrások? * Melyek a leggyakrabban előforduló munkabalesetek jelei? * Mi a teendő munkahelyi baleset estén? * Hogyan előzhetőek meg a szépségszalonokban előforduló munkahelyi balesetek? |

* 1. **Értékelési terv**

|  |  |  |
| --- | --- | --- |
| Az értékelés időrendje | | |
| A projektmunka megkezdése előtt | Mialatt a tanulók a projekten dolgoznak és feladatokat hajtanak végre | A projektmunka befejeztével |
| * Bementi mérés elsősegélynyújtás – a meglévő ismeretek felméréséhez * TKM-táblázat - tanulók tudásának önértékeléséhez * Ellenőrzőlista - a csoportok időbeli előrehaladásának követéséhez | * Szituáció bemutatásának értékelése (csoportok) - a csoport megadott szempontrendszer szerinti munkavégzéséhez * Ellenőrzőlista - a csoportok időbeli előrehaladásának követéséhez * TKM-táblázat - a tanulók önértékeléséhez, motiválásához * Irányított beszélgetés a megértés ellenőrzésére * Produktum értékelő táblázatok (csoportos) - a csoport a megadott szempontrendszer szerinti munkavégzéséhez és az összehasonlítható produktumokhoz * Értékelőlap a gondolattérkép, gyűjtőmunka és az elsősegélynyújtás feladat értékeléséhez - folyamatos visszajelzéshez * Ellenőrzőlista - a csoportok időbeli előrehaladásának követéséhez | * Bemutató értékelése - formatív értékeléshez * TKM-táblázat - a tanulók önértékeléséhez * Együttműködés értékelése a csoportmunkában - a kritikai gondolkodás fejlesztéséhez * Ellenőrzőlista - a csoportok időbeli előrehaladásának követéséhez |
| Értékelési összefoglaló  ***Projektmunka megkezdése előtt:***   1. Előzetes tudásfelmérést készítünk Redmenta vagy egyéb online eszköz (Socrative, Survey Monkey stb.) segítségével. 7. sz. melléklet: Előzetes tudásszint felmérő teszt   C:\Users\User\AppData\Local\Microsoft\Windows\INetCache\Content.MSO\5F2D1011.tmp  1. ábra: *Előzetes tudásszint felmérő teszt - Redmenta*   1. TKM-táblázatot megosztjuk a tanulókkal, ami mindenki számára elérhető és szabadon szerkeszthető a projekt során (pl.: Teams osztálycsoportban). A projekt során minden kommunikáció, feladatmegoldás a közös osztálycsoportban zajlik (pl. Teams). A tanulók kitöltik a TKM-táblázat első két oszlopát. 8. sz. melléklet: TKM-táblázat     2. ábra: Példa a TKM-táblázat kitöltésére   1. Az elvégzendő feladatokhoz ellenőrzőlistát készítünk, ez segíthet a tanulóknak abban, hogy ne térjenek el a feladattól (pl. MS To Do stb.) 9. sz. melléklet: Csoport teendőinek ellenőrzőlistája     2. ábra - Előrehaladási lista MS To Do alkalmazásban   1. Javasolt pontozótáblázatban vezetni a csoportok munkájának értékelését, és megosztani a közös felületen, hogy a tanulók megismerjék és nyomon tudják követni az értékelés szempontjait, elvégzett feladataikra adott pontszámaikat. (12. sz. melléklet: Pontozótáblázat a csoportok munkájának értékeléséhez, A 12\_a melléklet: MS Excel formátumban) Ez lehetőséget biztosít a tanulóknak arra, hogy folyamatos visszajelzést kapjanak az általuk elkészített produktumok megfelelőségéről.   **Projektmunka során:**   1. A projekt megfelelőségét a csoportok az ellenőrzőlistán jelölve követik.   (10. sz. melléklet Csoportos előrehaladást ellenőrzőlista)   1. A feladatlapban szereplő (2. Gondolattérkép, gyűjtőmunka, 4. elsősegélynyújtás folyamatát) feladatokat a 18. sz. melléklet szerint javasolt értékelni. 2. Baleset a szalonban - forgatókönyvet az oktató csak a közös felületen formatívan értékeli, esetleges korrekcióra hívja fel a figyelmet. 3. A szituáció elkészítésének szempontjait az értékelő táblázat tartalmazza. Az oktató és a csoportok ennek segítségével értékelik a Premieren bemutatott szituációkat, a táblázat szempontjai alapján. Az értékelő tábla 4 fokozatú skálán ad értékelést a szituációs feladat elvégzéséről. (13. sz. melléklet: Szituáció értkelő lap) A csoportok tagjai közösen értékeljék a többi csoport “Premierjét”, fontos, hogy jussanak konszenzusra a pontok tekintetében (vita kultúra, érvelés, kommunikáció fejlesztése). 4. A csoportmunka során az oktató irányított kérdésekkel ellenőrzi a megértés szintjét. A kérdések fókuszáljanak az elvárt feladat tartalmára, és a szükséges készségek, tevékenységek projektben leírt jártassági szintjeinek elősegítésére.   Például:   * Képes legyen a projekt során alkalmazásra kerülő online felületeket és szoftvereket közép szinten használni és alkalmazni. * Haladó szinten ismerje az elsősegélynyújtással összefüggő alapfogalmakat, protokollokat. Balesetek esetén haladó szinten információt, tájékoztatást ad és kér.  1. Az adott csoportproduktumok feltöltésre kerülnek a közös felületre (pl. MS Teams stb.), amit az oktató folyamatosan tud ellenőrizni, és visszajelzést tud adni az elvégzett részfeladatok minőségéről, tartalmáról és esetleges hiányosságairól. A csoportfeladatok leírása tartalmazza az egyes feladatok kidolgozásának és formai megvalósításának elvárásait (Lásd: 1-6. sz. melléklet: Csoportfeladatok). 2. A közös felületen megadott sablonban (lásd: csoport feladatlap 6. pont Papírmunka) a csoport által kitöltött munkabaleseti jegyzőkönyv értékelése a feladatlapban szereplő értékelési szempontok szerint (14. sz. melléklet: Értékelőlap a Munkabalesti jegyzőkönyv értékeléséhez). 3. A csoportfeladatokban kiadott útmutatás szerint elkészített képregény értékelése a feladatlapban szereplő szempontok szerint (15. sz. melléklet: Értékelőlap a képregény értékeléséhez).   **A projektmunka végén:**   1. A csoportbemutatót az oktató értékelik a 17. sz. mellékletben megadott szempontok szerint (17. sz. melléklet: a Bemutótó értékelése). 2. A tanulók befejezik a TKM-táblázat kitöltését. (8. sz. melléklet) 3. A tanulók online kitöltik a csoport együttműködés értékelő táblázatot (16. sz. melléklet: Együttműködés értékelése a csoportmunkában). 4. Az oktató összesíti a csoport pontszámokat, és csoportonként szummatív és formatív értékelést ad, a táblázat szempontjainak és pontszámainak figyelembevételével. Szöveges értékelése során törekszik arra, hogy a tanulók erősségeit, fejlődését kiemelje. (12. sz. melléklet: Pontozótáblázat a csoportok munkájának értékeléséhez) | | |

**1.8 A projekt menete**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Módszertani eljárások  **Feladatok a projekt megkezdése előtt:**   * Az oktató hozza létre a kollaborációs felületet (pl. Teams)     3. ábra Csoportmunka tere a Teams-ben ([https://Teams.microsoft.com](https://teams.microsoft.com))  ***Előkészületek***   * Töltse fel a megadott segédanyagokat (tananyag, feladatok, értékelési szempontok) és ossza meg a tanulókkal * Regisztráljon, vagy töltse le az alkalmazásokat (pl. [Redmenta](https://redmenta.com/), Google, Padlet, Döntés Rulett, Keamk, lino) * Tekintse át a felmérő tesztet és szükség esetén dolgozza át! Készítsen megosztható linket a tanulóknak. * Elkészíti a Padletben a projekt menetét tartalmazó idővonalat. * A Döntési Rulett alkalmazásba rögzítse a csoportfeladatokat. * Létrehozza a csoport témákat tartalmazó felületet a linoban. * Elkészíti a Padletben (vagy más alkalmazásban pl. Sharepoint) a projekt végtermékeként szolgáló Elsősegélynyújtás a szépségszalonokban dashboardot.   ***1. foglalkozás***  A Padlet idővonal segítségével ismertetjük a projekt témáját, menetét. Tisztázzuk az elvárásokat, a projektben használt felületeket, szoftvereket, eszközöket. A feladatok rögzítéséhez segítséget nyújt a 11. sz. melléklet (Oktatói ellenőrzőlista).    4. ábra Padlet idővonal a projekt ismertetéséhez.  ***2. foglalkozás***  A tanulók előzetes tudását felmérjük valamely dolgozat készítő program segítségével (pl. Redmenta, MS Forms, Edubase stb.). Ajánlott tartalmát lásd 7. sz. melléklet.  C:\Users\User\AppData\Local\Microsoft\Windows\INetCache\Content.MSO\5F2D1011.tmp  5. ábra Tudásfelmérő teszt elérhetősége – Redmenta    6. ábra Redmenta teszt - Bemeneti mérés elsősegélynyújtás  Az eredmények rögzítése a Keamk programban. Ez azt a célt szolgálja, hogy heterogén csoportokat hozzunk létre, kerüljenek a csoportba gyengébb és nagyobb előzetes ismerettel rendelkező tanulók is.  ***3. foglalkozás***  Létrehozzuk a csoportokat a Keamk segítségével. Mivel a felmérés alapján heterogén csoportok kialakítása javasolt, ezért érdemes a programba a tudásszintet is rögzíteni. (pl.: <https://keamk.com/8fz42867qo8asofo>) Ezt a linket szükséges megosztani a közös térben (pl.: Teams stb.)    7. ábra Keamk csoportok kialakítása    *8. ábra A Keamk által generált vegyes csoportok*  A csoportok feladatait a Döntés Rulett applikáció segítségével kisorsoljuk. A tanteremben kialakítjuk a csoportok munkaterületét (közös laptop, tablet stb.). Ezt követően közösen megnyithatják a kisorsolt csoporttémához összeállított feladatlapot.    *9. ábra Döntés Rulett - a csoportfeladatok kiosztásához*  A csoportok összeülnek és megpróbálják ötletbörzével kitalálni, hogy a rövid témamegjelölés alapján az elsősegélynyújtás, mely területét érintheti a feladatuk. Az ötleteiket és felmerült kérdéseket a Lino programban rögzítik.    10. ábra Ötletbörze a Lino-ban <http://linoit.com/users/momehu/canvases/Els%C5%91seg%C3%A9lyny%C3%BAjt%C3%A1s>  Az oktató megosztja a tényleges témához tartozó feladatlapot (1-6. sz. melléklet). A tanulók átbeszélik, mit tudnak a sorsolt feladatukról és mit szükséges még megtanulniuk. Ezt követően kitöltik a TKM-táblázat első két oszlopát.  ***4. foglalkozás***  A csoportok elkezdik a feladatlapok feldolgozását/megoldását. A feladatlapok több szempontból vizsgálják a szépészeti szolgáltatás során előforduló munkahelyi baleseteket. (biológiai háttér, elsősegélynyújtás, anyagok, eszközök, szituációk, tevékenységek, protokollok – baleseti jegyzőkönyv, megelőzés). A csoporttagok felosztják egymás között a részfeladatokat, és folyamatosan egyeztetnek a csoporttagokkal az elvégzett feladatokól. Szükség esetén korrigálják egymás munkáját. Ezt a projektet közös felületen (pl. Teams, stb.) oldják meg a csoportok, ide gyűjtik a képeket, anyagokat és ide is töltik fel a projekttermékeket. Munka előrehaladását ellenőrzőlista segíti (9-10. sz. mellékletek). Az egyes témák feladatainak elvégzésére, kidolgozására körülbelül 1-1 foglalkozás szükséges, ezt a csoportfeladatleírások részletesen tartalmazzák. A részfeladatok és a feldolgozás időintervalluma a témákhoz kapcsolódóan a csoportfeladatlapban vannak részletesen kifejtve.  ***5-18. foglalkozások***  Az alábbi táblázat az oktatói és tanulói feladatokat mutatja a 4-18. foglalkozásokon:   |  |  |  | | --- | --- | --- | | Feladatlap / foglalkozások száma | Csoportok tevékenysége | Oktató tevékenysége | | 4. foglalkozás | Ilyenek vagyunk   1. A 3D Az emberi test applikáció téma kikeresése, megnézése 2. párban megoldják a témához kapcsolódó feladatokat | Oktató segítő kérdésekkel tereli a csoportokat, formális visszajelzés ad.  Páros feladatoknál figyeljen oda, hogy a tanulási zavarral küzdő tanulókat jobb képességű tanulók segítsék. | | 5-8. foglalkozás | Jó, ha tudom   1. - Feltöltött tananyagokból kigyűjtik a témájukhoz kapcsolódó fogalmakat stb. vázlatot készítenek.   - Elkészítik közösen a témájukhoz kapcsolódó gondolattérképet és a közös felületre feltöltik.   1. Új információk rendszerezése a Padletben, az elkészített Padlet linkjét felteszik a közös gondolattérképbe. Így a többi csoport számára is elérhetővé válik az információ. | Oktató segítő kérdésekkel tereli a csoportokat, formális visszajelzés ad. Ellenőrzi a csoportok haladását. Motiválja, dicséri a tanulókat.  Oktató értékeli a 18. sz. melléklet szerint a gondolattérképet, gyűjtőmunkához.  A tanulási zavarral küzdő tanulók könnyebb, érthetőbb szövegrészeket dolgozzanak fel.  A kimagaslóan jó képességű tanulók kaphatnak olyan feladatokat a gyűjtőmunka során, ami őket is kihívás elé állítja pl. keressen alternatívát a feladat megoldásához, másik applikáció, alkalmazások. | | 9-10. foglalkozás | Baleset a szalonban   1. Kitalálják a szituációt a tanulók a témájukkal kapcsolatban, és rögzítik, majd feltöltik. 2. Elősegély mit kell tennem applikáció felhasználásával problémamegoldás keresése. 3. Folyamatábra elkészítése a Padletben. | Oktató visszajelez a kitalált szituációval kapcsolatban a közös felületen.  Oktató értékeli a 18. sz. melléklet szerint az elsősegélynyújtás folyamat ábráját, formális visszajelzést is adhat. | | 11. foglalkozás | Főpróba  Kiosztják a szerepeket, előkészítik a helyszínt, szükséges eszközöket és elpróbálják a kitalált szituációt. | Oktató segít, formális visszajelzést ad szóban. | | 12. foglalkozás | Premier  A csoportok előadják a többi csoportnak a kitalált szituációt. | 13. sz. melléklet a csoportok és az oktató is értékelik a produktumot. | | 13. foglalkozás | Papírmunka  A megadott sablonban elkészítik a Munkabaleseti jegyzőkönyvet és feltöltik. | 14. sz. melléket az oktató értékeli a munkabaleseti jegyzőkönyvet. | | 14. foglalkozás | Védőháló  A megadott sablon szerint elkészítik az intézkedési tervet és feltöltik. (20. sz. melléklet- Intézkedési terv segédlet). | 21. sz. melléklet az oktató értékeli az intézkedési tervet. | | 15-17. foglalkozás | Képregény  A megadott szempontok szerint a csoportok szerint elkészítik a képregényt és feltöltik | 15. sz. melléket az oktató értékeli a képregényt. A képregény elkészítésénél a kreatív, kimagasló képességű tanulók kaphatnak lehetőséget tehetségük kibontakoztatására. | | 18. foglalkozás | Elsősegélynyújtás a szépségszalonban- oktatási anyagot (kalauzt) elkészítik a megadott szempontok szerint Padletben és feltöltik. | 19. sz. melléklet az oktató értékeli az elsősegély ”kalauzt”. |   A tanulócsoportok összesen **14-15 foglalkozás** alatt dolgozzák ki teljesen a csoportfeladatokat azaz a projekten belül a **18. foglalkozásra** fejezik be a csoportfeladatokat. A csoportfeladatok elvégzése a differenciálástól vagy az egyéni ütemben haladástól függően 1-2 órát csúszhat.  A csoporttémák a következők:   1. Vérzek   A tanulóknak arra a kérdésre kell megtalálniuk a választ, hogy a szépészeti szalonokban milyen munkabalesetek fordulhatnak elő, amelyek vérzéssel járnak. A téma feladatlapjának feldolgozását követően tudjanak elsősegélyt nyújtani és elvégezni az ezzel kapcsolatos adminisztrációs kötelességeket, valamint találjanak megoldást ezeknek a munkabaleseteknek a megelőzésére. (1. sz. melléklet)   1. *+ vagy –*   A tanulók tudják felismerni az allergiás reakciók tüneteit, megismerjék a szépségszalonokban előforduló leggyakoribb allergéneket (anyagok, vegyszerek) és az allergiás reakciókat. A téma feladatlapjának feldolgozását követően tudjanak elsősegélyt nyújtani és elvégezni az ezzel kapcsolatos adminisztrációs kötelességeket, valamint találjanak megoldást ezeknek a munkabaleseteknek a megelőzésére. (2. sz. melléklet)   1. *Forró*   A tanulóknak arra a kérdésre kell megtalálniuk a választ, hogy a szépészeti szalonokban milyen munkabalesetek fordulhatnak elő, amelyek égési sérülést okozhatnak.A téma feladatlapjának feldolgozását követően tudjanak elsősegélyt nyújtani és elvégezni az ezzel kapcsolatos adminisztrációs kötelességeket. (3. sz. melléklet)   1. Ráááz   A tanulóknak arra a kérdésre kell megtalálniuk a választ, hogy a szépészeti szalonokban milyen munkabalesetek fordulhatnak elő áramütés következtében. A téma feladatlapjának feldolgozását követően tudjanak elsősegélyt nyújtani és elvégezni az ezzel kapcsolatos adminisztrációs kötelességeket, valamint találjanak megoldást ezeknek a munkabaleseteknek a megelőzésére. (4. sz. melléklet)   1. Vegy-szer   A tanulóknak arra a kérdésre kell megtalálniuk a választ, hogy a szépészeti szalonokban milyen munkabalesetek fordulhatnak elő, a vegyszerek használata közben. A téma feladatlapjának feldolgozását követően tudjanak elsősegélyt nyújtani és elvégezni az ezzel kapcsolatos adminisztrációs kötelességeket, valamint találjanak megoldást ezeknek a munkabaleseteknek a megelőzésére. (5. sz. melléklet)   1. Csúszós   A tanulóknak arra a kérdésre kell megtalálniuk a választ, hogy a szépészeti szalonokban milyen munkabalesetek fordulhatnak elő, elcsúszás következtében. A téma feladatlapjának feldolgozását követően tudjanak elsősegélyt nyújtani és elvégezni az ezzel kapcsolatos adminisztrációs kötelességeket, valamint találjanak megoldást ezeknek a munkabaleseteknek a megelőzésére. (6. sz. melléklet)  A csoportfeladatokat (1-6. sz. melléklet) a tanulók együtt oldják meg, a feladatok elvégzését ellenőrzőlisták is segítik (9-10. sz. melléklet). Az oktató a pontozótáblában (12. sz. melléklet) rögzíti a feladatok elvégzését, ami a közös felületen nyomon követhető, így a tanulók visszajelzést kapnak munkájukról, ez által lehetőségük nyílik a szükséges korrekciók elvégzésére. Az oktató munkáját is ellenőrzőlista segíti (11. sz. melléklet).  ***19-20. foglalkozás***  A csoportok az elkészített - projektterméket {Elsősegélynyújtás a szépségszalonban oktatóanyag (Kalauz) – tartalma: képregény, Padlet gyűjtőmunka, intézkedési terv, gondolattérkép, szituáció, munkabaleseti jegyzőkönyv, prezentáció} tanulóközösség (meghívott csoportok) előtt 6-10 percben mutatják be, az elkészített prezentációjuk alapján.  A bemutató elvárásait a csoportfeladat tartalmazza.  A projekt végén az együttműködés ellenőrzésének céljából minden tanuló kitölti az Együttműködés értékelése a csoportmunkában (16.sz. melléklet) értékelőlapot, melyben saját munkáját is értékeli. A csoportok átgondolják, hogy mit tanultak a projekt során és kitöltik a TKM táblázat 3. oszlopát (8.sz. melléklet).  ***21. foglalkozás***  Az oktató a pontozótábla (12. sz. melléklet) alapján, formatív és szummatív értékelést ad a csoportok munkájáról a feladatban, illetve az értékelőlapokban megadott szempontok szerint. Kiemeli a csoportok együttműködését, a csoportok fejlődését, a feladatok közül a kimagaslóan példaértékű munkákat, amelyek a későbbiekben is motiválóan hathatnak a közösségre.  Az elkészült „Elsősegélynyújtás a szépségszalonokban” Padletet megosztjuk az iskola honlapján, az iskola közösségi oldalán.  **Differenciálás**   * Sajátos nevelési igényű tanulók   + a csoportok kialakításakor figyelembe kell venni a diszlexiás, diszkalkuliás tanulók arányát a csoportban, javaslat, hogy a csoportokba maximum egy-egy tanuló kerüljön.   + diszlexiás tanulóknak több időt biztosítunk az olvasási, szövegértési feladatok megoldásához, javaslat, hogy a csoportokba maximun egy-egy tanuló kerüljön. * Tehetséges/ különleges képességű tanulók   + tehetséges tanulóknak önálló, bonyolultabb problémát kidolgozó feladatot adhatunk. |

**1.9 A projekthez szükséges anyagok és eszközök**

|  |
| --- |
| Technológia – Hardver:   * 6 db elsősegélydoboz * 1 db defibrillátor * 1 db elsősegély gyakorló baba * számítógép/laptop, * tablet, * okostelefon, * kamera vagy telefonkamera |
| Technológia – Szoftver, alkalmazások:   1. kollaborációs tér:    * MS Teams, (<https://www.microsoft.com/hu-hu/microsoft-teams/group-chat-software>)    * Google Classroom,    * G Suite for Education,    * Hashtag.school (<https://hashtag.school/>) 2. prezentáció készítők:    * MS PowerPoint,    * Prezi ([www.prezi.com](http://www.prezi.com)),    * Google Diák 3. dokumentum készítő programok:    * MS Word,    * MS Excel,    * Goggle Dokumentumok,    * Táblázatok 4. képregény készítők:    * Biteable ([www.biteable.com](http://www.biteable.com)),    * Pixton (<https://www.pixton.com>),    * Witty Comics (<http://www.wittycomics.com/>) 5. Szakmai weboldalak:    * elsősegély: ([www.elsosegely.hu](http://www.elsosegely.hu)),    * Digitális Tankönyvtár: (<https://dtk.tankonyvtar.hu/>) 6. a projektek megvalósítását segítő weboldalak:    * Padlet ([www.padlet.com](http://www.padlet.com)),    * Lino ([www.linoit.com](http://www.linoit.com)),    * Keamk ([www.keamk.com](http://www.keamk.com)),    * Coggle ([www.coggle.it](http://www.coggle.it)),    * Redmenta ([www.redmenta.com](http://www.redmenta.com)),    * Learningapps ([www.learningapps.org](http://www.learningapps.org)), MS Forms 7. a projektek megvalósítását segítő mobilapplikációk    * ToDo, (<https://todo.microsoft.com/tasks/>)    * Elsősegély - Mit kell tennem (<https://apps.apple.com/hu/app/els%C5%91seg%C3%A9ly-mit-kell-tennem/id552900421>) - ingyenes    * Döntés Rulett (<https://play.google.com/store/apps/details?id=es.treebit.decisionroulette&hl=hu&gl=US>) - ingyenes |
| Nyomtatott anyagok *(Pl. tankönyvek.) ----* |
| Internetes források, alkalmazások  [1] Dr. Betlehem J., Deutsch K., Gál N., Köcse T., Marton-Simora J. Dr. Nagy G., Dr. Oláh A. Szerk: Dr. Göndöcs Zs. (2012): *Első teendők sürgős esetekben – elsősegélynyújtás,* Medicína könyvkiadó Zrt., Budapest  (TÁMOP-4.1.2-08/1/A-2009-0061 keretében online elérhető tananyag)  <http://tamop.etk.pte.hu/elsosegelynyujtas/konyv/elsosegely-magyar.pdf>  4. fejezet: Segítségkérés, mentőhívás 63. Oldal (Dr. Betlehem József, Marton-Simora József) Segítségkérés, mentőhívás  5. fejezet: Alapvető életműködések és azok élettani alapjai (73. Oldal, Dr. Oláh András, Gál Nikolett) - Légzés, szívműködés, keringés, az emberi szervezet testhőmérséklete  6. fejezet: Életműködéseket támogató azonnali beavatkozások eszköz nélkül és eszközzel 84. oldal (Dr. Betlehem József, Marton-Simora József) légzésfelszabadítás, szívmasszás, újraélesztés  7. fejezet: Automata külső defibrillátor 102. oldal (Dr. Nagy Gábor)  8. fejezet: Eszméletlen beteg elsődleges ellátása stabil oldalfektetés 107. oldal Marton-Simora József  11. fejezet: Baleseti történések 136. Oldal (Dr. Betlehem József, Köcse Tamás, Marton-Simora József, Dr. Nagy Gábor) Sérülések csoportosítása, Sebzés, Törés, rándulás, ficam, termikus sérülések, áramütés, kötözések  12. fejezet: Belgyógyászati jellegű rosszullétek 181. Oldal (Dr. Betlehem József, Köcse Tamás, Marton-Simora József) Túlérzékenységi reakció, mérgezések  [2] Marsi Z. (szerk.) (2017): *Iskolai elsősegélynyújtás – Életmentő kiadvány az iskolai balesetek ellátásához*, Elsősegélynyújtás Oktatásáért Alapítvány, Páty  <http://elsosegely.hu/dokumentumok/iskolai_elsosegelynyujtas.pdf>  [3] Innovációs és Technológiai Minisztérium Munkavédelmi Főosztály Foglalkoztatás-felügyeleti Főosztály honlapjáról elérhető anyagok:  Munkabaleset, munkabaleseti jegyzőkönyv <http://ommf.gov.hu/index.php?akt_menu=571>  Egyéni védőeszközök <http://ommf.gov.hu/index.php?akt_menu=505> |