Szakképzési mintaprojekt

Szépészet ágazat

Segíts, ha baj van!


5. számú melléklet – 5. csoport – Vegy-szer feladatlap

***5. csoport – Vegy-szer***

Derítsék fel, hogy a szépészeti szalonokban milyen munkabalesetek fordulhatnak elő, a vegyszerek használata közben! Tekintsék át az ezzel kapcsolatos elsősegélynyújtási feladatokat, valamint adminisztrációs kötelességeket! Gondolják át, hogyan lehet ezeket a munkabaleseteket megelőzni!


*Kérdések és feladatok*

1. **Ilyenek vagyunk belülről**- **1 óra**



1. ábra – 3D Az emberi test applikáció

A) Töltsék le a mozaik “3D Az emberi test applikációt”! Tekintsék meg az applikáció animációját! Gyűjtsék ki a projektfeladatukhoz kapcsolódó tananyagot!



2. ábra – Feladat az applikációban

B) Telefonjukon párban oldják meg a keringés témakörköz tartozó feladatot!

1. **Jó, ha tudom! - 3 óra**

A) Gyűjtsék ki az oktató által feltöltött tananyagból a témájukhoz kapcsolódó biológiai, elsősegélynyújtási és munkavédelmi tananyagot, emeljék ki a területükhöz tartozó fontosabb fogalmakat, kifejezéseket és készítsenek róla vázlatot! A vázlat alapján egészítsék ki a közös gondolattérképet! Gondolattérkép elérhetősége:

<https://coggle.it/diagram/X_R8Y8i-aWP_oGNn/t/els%C5%91seg%C3%A9lyny%C3%BAjt%C3%A1s/8c261e269bbd86a05a2762a471acead6a139b0d55dd8c66dc876637f068d90de>


Javasolt források:

* http://tamop.etk.pte.hu/elsosegelynyujtas/konyv/elsosegely-magyar.pdf Alapvető életműködések és azok élettani alapjai 73. oldaltól
* [**http://elsosegely.hu/dokumentumok/iskolai\_elsosegelynyujtas.pdf**](http://elsosegely.hu/dokumentumok/iskolai_elsosegelynyujtas.pdf)

B)Gyűjtsenek képeket, cikkeket, animációkat, videókat a megadott témában és rendszerezzék egy Padletben az anyagot! Ennek linkjét töltsék fel a gondolattérképbe! (bőr, tüdő, elsősegélydoboz tartalma, segítség hívás stb.)

1. **Baleset a szalonban - 2 óra**

A) Találjanak ki a témájukkal kapcsolatosan, egy szépségszalonbeli munkabaleseti szituációt és rögzítsék egy dokumentumban (pl.: Word) majd töltsék fel a pl.: Teams feladathoz!



3. ábra - Teams feladat a szituációhoz

Kidolgozást segítő szempontok: - helyszín, a baleset körülményei (pl.: művelet leírása, eszközhasználat stb.), baleset okai, a baleset lehetséges kimeneteleinek vizsgálata.

B) “Elsősegély - mit kell tennem” alkalmazásban megkeresik az elsősegélynyújtás végrehajtásához szükséges lépéseket.



4. ábra - Az Elsősegély – Mit kell kennem? applikáció adatai

C) Elkészítenek egy folyamatábrát az elsősegélynyújtás lépéseiről a konkrét szituációban tetszőleges applikációban (Word, Padlet, Learningapps stb.) a lehetséges ellátási kimenetekkel, és feltöltik a Teams-be.

1. **Főpróba** - **1 óra**

Készüljenek fel a kitalált szituáció eljátszására! Osszák ki a szerepeket (pl.: Döntés Rulett), készítsék elő az elsősegélynyújtáshoz szükséges felszerelést!

1. **Premier** **- 1 óra**

Adják elő a többi csoportnak a szituációt! A szituációban nem szereplő csoporttagok készítsenek személyiségi jogot nem sértő fotókat, amit később fel tudnak használni a végső projekttermékhez! A többi csoport bemutatóját követően értékeljék egymás munkáját az értékelőlap segítségével! (13. sz. melléklet)

1. **Papírmunka - 1 óra**

Készítsenek a mellékelt sablon alapján munkabaleseti jegyzőkönyvet a kitalált szituációról! Az elkészült jegyzőkönyvet töltsék fel a közös felületre!

INNOVÁCIÓS ÉS TECHNOLÓGIAI MINISZTÉRIUM honlapjáról elérhető  
<http://ommf.gov.hu/index.php?akt_menu=571>   
Munkabaleset, munkabaleseti jegyzőkönyv

(Lásd: 14. melléklet.)

1. **Védőháló - 1 óra**

Készítsenek munkavédelmi intézkedési tervet a szituációban kitalált munkabaleset megelőzésére a megadott sablonba, majd töltsék fel a Teams-be! Az intézkedési tervhez sablont a Teams-ben a fájlok közt találnak (lásd: 20-21. sz. melléklet)

<http://ommf.gov.hu/index.php?akt_menu=505>

1. **Képregény - 3 óra**

Készítsenek a meglévő anyagok felhasználásával a kitalált munkabalesetről, az ellátásról, és az adminisztrációról egy 8-12 képből álló képregényt vagy animációt! A feladat elvégzéséhez bármilyen applikációt vagy technikát alkalmazhatnak! Szempontok a képregény elkészítéséhez:

Egyértelműen derüljön ki a képregényből:

* a helyszín
* a munkabaleset
* a felhasznált eszközök
* az ellátási teendők
* a dokumentáció
* a segítséghívás

A képregényhez (animációhoz) készítsenek a megértést segítő rövid leírásokat, utasításokat!

Ajánlott alkalmazások:

[www.biteable.com](http://www.biteable.com/), <https://www.pixton.com/> <http://www.wittycomics.com/>

Az elkészült képregényt töltsék fel a csoport Teams mappájába! (15. sz. melléklet)

1. **Elsősegélynyújtás a szépségszalonban** **– Kalauzba feltöltendő tananyag elkészítése - 1 óra**

Készítsék el a témájuk oktatási anyagát a közös Padletbe! <https://padlet.com/la_melinda_gal/92zzvz3qnmonvilf>

Elvárások:

* tartalmi megfelelőség (biológiai háttér, anatómiai és élettani háttér, ellátás menete hangsúlyozva a fontos lépéseket, adminisztratív feladatok, megelőzés)
* szakmai kifejezések helyes használata
* logikus felépítettség, sorrendiség
* tömör, rövid, érthető megfogalmazás
* szemléletesség
* lényegkiemelő képesség
* esztétikus megjelenés
* felhasznált források megjelenítése
* a Padlet alkalmazás helyes használata

1. **Felkészülés az iskolai bemutatóra - 1 óra**

Készítsenek 10-12 diából álló, a témájukat szemléltető prezentációt a Padlet alapján a 6-10 perces iskolai bemutatóhoz!

Törekedjenek arra, hogy tanulótársaik megismerjék és az oktatás során elsajátíthassák a témához kapcsolódó elsősegélynyújtás fontos lépéseit, valamint a munkavédelmi ismereteket! A diák elkészítéséhez használhatnak képeket, animációkat. A jó láthatóság érdekében a diák ne tartalmazzanak túl sok információt! Az előadás során pedig törekedjenek az érthető, választékos, helyes fogalomhasználatra, a logikus időrendi sorrendre és emeljék ki a speciális szépségszalonokra jellemző sajátosságokat!