Szakképzési mintaprojekt

Szépészet ágazat

Segíts, ha baj van!

1. számú melléklet – Előzetes tudásszint felmérő teszt

Az oktató minden tanulóval kitölteti (digitálisan) az előzetes tudásszint felmérő tesztet. Ez átfogó képet nyújt az osztály előzetes elsősegélynyújtással kapcsolatos eddigi ismereteiről. Az oktatónak lehetősége van arra, hogy a csoportok kialakításánál figyelembe vegye a megírt teszt eredményeit, így heterogén csoportot tud létrehozni. Ami azt jelenti, hogy minden csoportban vannak kevésbé és jól tájékozott tanulók az elsősegélynyújtással kapcsolatosan. A csoportok kialakítására többféle módszer alkalmazható, amennyiben a javasolt KEAMK applikáció segítségével történik, ez lehetővé teszi a teszt eredményeinek rögzítését, így valóban heterogén csoportok kialakítására nyílik lehetőség. Az oktató dönthet úgy, hogy az applikációban felajánlott beosztástól eltér, amennyiben az osztályban a tanulók együttműködése akadályozhatja a projekt sikeres megvalósítását. (személyes konfliktus stb.) Szempont lehet a javasolt csoportok változtatásánál, a csoportokban lévő SNI, BTMN tanulók aránya. Az oktató törekedjen arra, hogy a projekt során az egy csoportba került tanulók – lehetőség szerint – a projekt elejétől a projekt végéig együtt dolgozzanak. Amennyiben egy csoport létszáma tartósan lecsökken - veszélyeztetve a projektfeladat sikeres megvalósítását - javasolt másik csoportból közös megegyezéssel áthelyezni tanuló(ka)t.

Redmenta feladatlap az előzetes tudás felméréshez:

7\_A melléklet Redmenta kérdőív